טייט מקריי

טייט רוזנר מקריי (באנגלית: Tate Rosner McRae; נולדה ב-1 ביולי 2003) היא זמרת-יוצרת ורקדנית קנדית. בשנת 2019, משכה מקריי את תשומת ליבה של חברת התקליטים RCA Records, לאחר צאת הסינגל הבכורה שלה "One Day" (2017) שהפך לוויראלי ביוטיוב, ולאחר מכן הוציאה את מיני-אלבום הבכורה שלה, All the Things I Never Said (2020). מקריי זכתה במהרה להכרה רחבה יותר לאחר צאת הסינגל "You Broke Me First", אשר הפך ללהיט בינלאומי. בשנת 2020, מקריי הייתה המוזיקאית הצעירה ביותר שנכללה ברשימת פורבס 30Under30 של מגזין פורבס.

ביוגרפיה
טייט רוזנר מקריי נולדה בקלגרי ב-1 ביולי 2003, לאב קנדי ממוצא סקוטי שעבד בכוחות הקנדיים ולאם גרמנייה. בגיל ארבע, בעקבות עבודתו של אביה, עברה עם משפחתה לעומאן, שם העבירה אמה שיעורי מחול, והתגוררו בה שלוש שנים. בעומאן למדה מקריי בבית הספר הבינלאומי האמריקאי מוסקט (TAISM). מקריי החלה ללמוד ריקוד בגיל שש. לאחר שחזרה לקלגרי, בגיל שמונה, היא החלה ללמוד בצורה אינטנסיבית יותר שיעורי ריקוד. בגיל 11 החלה להתאמן בכל סגנונות המחול ב-YYC Dance Project, חברת מחול בבעלות אמה, ועברה הכשרה ללימודי בלט בבית הספר לבלט אלברטה, בית הספר להכשרה של להקת הבלט של אלברטה.

קריירה

2013–2018: דיבוב, קריירת ריקוד 
מקריי הייתה מדובבת בסדרה "להלהלופסי", בה דיבבה את הדמות "ספוט ספלאטר ספלאש", מאז הקמת התוכנית בשנת 2013 ועד לסיומה בשנת 2015.

2020–2021: Too Young to Be Sad
ב-4 ביוני 2021, התארחה מקריי בסינגל "U love U" מאת בלאקבר. יומיים לאחר מכן, הופיעה מקריי יחד עם עלי גייטי עם השיר "Lie to Me" בטקס פרסי ג'ונו לשנת 2021 . באותו היום היא פרסמה הצצה לסינגל "Working", ביחד עם חאליד. השיר יצא לאור ב-17 ביוני 2021.

בין התאריכים 7 בספטמבר ל-26 באוקטובר 2022 היא צפויה להיות מופע החימום בסיבוב ההופעות Wonder: The World Tour של שון מנדס.

2021–הווה: I Used to Think I Could Fly 
בנובמבר 2021 מקריי הוציאה לאור את הסינגל "Feel Like Shit", הסינגל המוביל מאלבום הבכורה שלה, I Used to Think I Could Fly, שיצא לאור במאי 2022. בינואר 2022, היא הייתה מועמדת לשלושה פרסי iHeartRadio.

הסינגל השני מתוך האלבום, "She's All I Wanna Be", יצא לאור בפברואר 2022. השיר הגיע לטופ 40 במספר מדינות, והגיע היישר למקום ה-52 בארצות הברית, והפך לשיר המצליח ביותר של במצעד ההוט 100. במרץ הוציאה לאור את הסינגל השלישי מתוך האלבום, "Chaotic", ובמאי הוציאה את הסינגל הרביעי מהאלבום, "What Would You Do?". ב-3 ביוני 2022, מקריי הוציאה קליפ לסינגל שלה "don't come back" באופן בלעדי דרך טיקטוק, ומאוחר יותר הוציאה את הגרסה האנכית של הקליפ ב-11 ביולי 2022 ביוטיוב. בספטמבר 2022, הוציא מקריי את הסינגל "uh oh".

במאי 2023 הופיעה ברשימה "21 מתחת ל-21" של מגזין בילבורד. באוגוסט 2023 השתתפה בקליפ לסינגל "" של אוליביה רודריגו.

אומנות

השפעות
מקריי ציינה כי השפעותיה המוזיקליות הגדולות ביותר באו מהאומנים פוסט מאלון, דה ויקנד, חאליד, ג'סי רייז וג'רמי צוקר. היא ציטטה את זנדאיה ואת דואה ליפה כאחראיות להשפעות הרבות שלה, ותיארה אותן כשתי הנשים האלילות הגדולות ביותר שלה, וציינה שהיא שואבת מהן השראה בכל תחומי החיים. היא הזכירה את ברונו מארס וג'סטין טימברלייק כהשראה לכך שהיא משלבת ריקודים בהופעותיה, וגם את טיילור סוויפט, ג'וליה מייקלס ואלק בנג'מין כהשראות לכתיבת שירים. מקריי הביעה גם הערצה גדולה לזמרות בילי אייליש ואוליביה רודריגו.

דיסקוגרפיה

אלבומי אולפן
 2022: I Used to Think I Could Fly

מיני-אלבומים
 2020: All the Things I Never Said
 2021: Too Young to Be Sad

הופעות

סיבובי הופעות
 2020: All the Things I Never Said

פרסים ומועמדויות

קישורים חיצוניים

הערות שוליים

מוזיקאים קנדים
זמרות פופ קנדיות
זמרות-יוצרות קנדיות
זמרי פופ קנדים
זמרים-יוצרים קנדים
רקדניות קנדיות
רקדנים קנדים
קנדים שנולדו ב-2003